stanford-oval/wikipedia huggingface dataset:
พรอดิวซ์แคมป์ 2019

| พรอดิวซ์แคมป์ 2019 |
| --- | --- |
เป็นที่รู้จักกันในชื่อ: ช่วง 2019
创造营 2019
ประเภท: เรียลลิตี, การแข่งขันเอาชีวิตรอด
สร้างโดย: ซีเจ อีแอนด์เอ็ม
พัฒนาโดย: เทนเซ็นต์
พิธีกร: Dilraba Dilmurat
แสดงนำ: Tiger Hu กัว ฟู่เฉิง ซู โหย่วเผิง Stanley Huang
กรรมการ: "Citizen Producers" (ผู้ชม)
ดนตรีแก่นเรื่องเปิด: 喊出我的名字 (Call Me, Call My Name)
ภาษาต้นฉบับ: จีน จีนกลาง
จำนวนฤดูกาล: 2
จำนวนตอน: 10
การผลิต
สถานที่ถ่ายทำ: ชิงเต่า มณฑลชานตง
ความยาวตอน: 129–221 นาที 246 นาที (รอบสุดท้าย)
บริษัทผู้ผลิต: Hao Feng Qingyun ซีเจ อีแอนด์เอ็ม Tencent Penguin Pictures
ออกอากาศ
เครือข่าย: เทนเซ็นต์ วิดีโอ
ออกอากาศ: 6 เมษายน ค.ศ. 2019 (2019-04-06) – 8 มิถุนายน ค.ศ. 2019 (2019-06-08)
การแสดงที่เกี่ยวข้อง
พรอดิวซ์ 101 พรอดิวซ์แคมป์ 2020 พรอดิวซ์แคมป์ 2021
พรอดิวซ์แคมป์ 2019 (อังกฤษ: Produce Camp 2019; จีน: 创造营2019; พินอิน: Chuàngzàoyíng 2019) หรือเรียกอีกชื่อหนึ่งว่า CHUANG 2019 เป็นรายการโทรทัศน์เรียลลิตี้ค้นหากลุ่มศิลปินชายของจีนที่ออกอากาศทางเทนเซ็นต์วิดีโอ เมื่อวันที่ 6 เมษายน พ.ศ. 2562 นับเป็นรุ่นที่สองของแฟรนไชส์พรอดิวซ์ 101ในจีน สมาชิกกลุ่มสุดท้ายได้เดบิวต์ในชื่อ R1SE
รายการนี้ผลิตร่วมกันโดย 7-ดี วิชั่น และ Tencent Penguin Pictures สำหรับเทนเซ็นต์วิดีโอภายใต้ลิขสิทธิ์จาก CJ E&M เจ้าของเอ็มเน็ต
ที่ปรึกษา

ผู้ดำเนินรายการ ตี๋ลี่เร่อปา. ที่ปรึกษาคนอื่นๆ:
การร้องเพลง:
ซู โหย่วเผิง
การแร็พ:
สแตนลีย์ หวง
การเต้น:
กัว ฟู่เฉิง
การจัดองค์ประกอบ:
ไทเกอร์ หู
ผู้เข้าแข่งขัน

คำอธิบาย
ถอนตัวจากการแข่งขัน
11 อันดับแรกประจำสัปดาห์
ได้รับการช่วยเหลือจากการคัดออก
ถูกคัดออกจากการแข่งขันในอีพี 4
ถูกคัดออกจากการแข่งขันในอีพี 7
ถูกคัดออกจากการแข่งขันในอีพี 9
ถูกคัดออกจากการแข่งขันในอีพี 10
ผู้เข้าแข่งขันที่ได้เดบิวท์
ผู้เข้าแข่งขัน

| White Media (白色系) | POI Ren / Ren Hao (任豪) | 29 | A → B | 13 | 21 | 22 | 1,092,653 | 23 | 22 | 23 | 2,466,677 | 12 | 11 | 1,820,977 | 9 | 7,511,752 | 9 |  |
| Yinhe Kuyu Media (银河酷娱) | Liu Te (刘特) | 28 | C | 87 | 79 | 68 | Saved | 29 | 25 | 27 | 1,676,635 | 27 | 30 | Eliminated | Eliminated | Eliminated | 31 |  |
| D.Wang Media (大王文化) | Li Tianqi (李天琪) | 28 | C | 72 | 88 | 88 | Saved | Eliminated | Eliminated | Eliminated | Eliminated | Eliminated | Eliminated | Eliminated | Eliminated | Eliminated | 88 |  |
| XYSZ Media (喜遇尚作) | Luo Dianxia (罗殿夏) |  | C | 42 | 48 | 59 | Eliminated | Eliminated | Eliminated | Eliminated | Eliminated | Eliminated | Eliminated | Eliminated | Eliminated | Eliminated | 63 |  |
| MountainTop (泰洋音乐) | Gao Jialang (高嘉朗) | 32 | A |  | 27 | 23 | 974,132 | 19 | 16 | 15 | 4,667,715 | 16 | 13 | 1,734,123 | 14 | 6,902,191 | 14 |  |
| Topping Culture (拓影文化) | Zhang Yuan (张远) | 38 | A |  | 14 | 12 | 2,368,294 | 12 | 13 | 13 | 5,099,031 | 13 | 15 | 1,646,404 | 15 | 6,795,086 | 15 |  |
| Catwalk (凯渥经纪) | Lin Huanjun (林焕钧) | 24 | B | Left the show | Left the show | Left the show | Left the show | Left the show | Left the show | Left the show | Left the show | Left the show | Left the show | Left the show | Left the show | Left the show | Left the show | Left the show |
แหล่งข้อมูลอื่น

พรอดิวซ์แคมป์ 2019 ที่ซินล่างเวย์ปั๋ว (ในภาษาจีน)
จอมโจรลูแปง (การ์ตูนญี่ปุ่น)

| --- | --- |
จอมโจรลูแปง

ルパン三世
ชื่อภาษาอังกฤษ: Lupin III
แนว: ผจญภัย, สุขนาฏกรรม, อาชญากรรม
มังงะ
จอมโจรลูแปง
เขียนโดย: มังกีพันช์
สำนักพิมพ์:  ฟูตาบาชะ, ชูโอโกรง-ชินชะ  เนชั่นมัลติมีเดียกรุ๊ป
นิตยสาร:  วีกลีมังงะแอ็กชัน
กลุ่มเป้าหมาย: เซเน็ง
วางจำหน่ายตั้งแต่: 10 สิงหาคม 2510 – 22 พฤษภาคม 2512
จำนวนเล่ม: 14
มังงะ
Lupin III – World's Most Wanted
เขียนโดย: มังกีพันช์
สำนักพิมพ์: ฟูตาบาชะ
นิตยสาร: มังงะแอ็กชันรายสัปดาห์
กลุ่มเป้าหมาย: เซเน็ง
วางจำหน่ายตั้งแต่: 23 มิถุนายน 2520 – 28 พฤษภาคม 2524
จำนวนเล่ม: 21
อนิเมะโทรทัศน์
 จอมโจรลูแปง ภาค 1  จอมโจรลูแปง ภาค 2  จอมโจรลูแปง ภาค 3  ชื่อของเธอ คือ มิเนะ ฟุจิโกะ  จอมโจรลูแปง ภาค 4  จอมโจรลูแปง ภาค 5 
อนิเมะ
Lupin III Part III
กำกับโดย: ยูโซ อาโอกิ
อำนวยการสร้างโดย: มาซาโตะ มัตสึโมโตะ
เขียนบทโดย: จิกุ โอมิยะ ยาซูฮิ ฮิราโนะ
ดนตรีโดย: ยูจิ โอโนะ
สตูดิโอ: โตเกียวมูฟวีชินชะ
ฉาย:  3 มีนาคม 2527  –  28 กันยายน 2528
ภาพยนตร์
 Pilot Film  Lupin III: Strange Psychokinetic Strategy  ลูแปง vs. มนุษย์สำเนา (โคลน)  ปราสาทคากริออสโทร  ตำนานทองบาบิโลน  ไปตายซะ! นอสตราดามุส  Dead or Alive  ลูแปงที่ 3 ปะทะ ยอดนักสืบจิ๋วโคนัน  หลุมศพของจิเก็น ไดซุเกะ  ลูแปง ยอดโจรกรรมอัจฉริยะ  ละอองเลือดของอิชิกะวะ โกเอมอน  คำโกหกของมิเนะ ฟูจิโกะ  ฉกมหาสมบัติไดอารี่ 
ออริจินอลวิดีโอแอนิเมชัน
 ถล่มสำนักฟูม่า  ผู้ใช้เวทมีชีวิต  Green vs. Red  Lupin Family Lineup  Lupin Shanshei 
จอมโจรลูแปง หรือ ลูแปงที่ 3 (ญี่ปุ่น: ルパン三世; โรมาจิ: Rupan Sansei) เป็นการ์ตูนญี่ปุ่นแต่งโดยมังกีพันช์ เป็นเรื่องราวของอาร์แซน ลูแปงที่ 3 หรือฉบับไทยสะกดว่าอัลเซ่น ลูแปงที่ 3 (ฝรั่งเศส: Arsène Lupin III) อาชญากรระดับโลก หลานปู่ของอาร์แซน ลูแปง มหาโจรจากนวนิยายของมอริส เลอบล็อง
ทั้งนี้ได้มีการนำ จอมโจรลูแปง มาผลิตเป็นอนิเมะโทรทัศน์ ซีรีส์ ภาพยนตร์ และเกมอยู่บ่อยครั้ง อาทิ ภาพยนตร์ภาคพิเศษเรื่อง ลูแปงที่ 3 ปะทะ ยอดนักสืบจิ๋วโคนัน เมื่อปี พ.ศ. 2556 และ ลูแปง ยอดโจรกรรมอัจฉริยะ ภาพยนตร์ในปี พ.ศ. 2557 ที่มีนักแสดงไทยร่วมแสดงนำด้วย
เนื้อเรื่อง

อาร์แซน ลูแปงที่ 3 หลานชายของอาร์แซน ลูแปงได้เจริญรอยตามของลูแปงผู้ปู่ด้วยการเป็นจอมโจรอีกครั้ง โดยได้รับการช่วยเหลือจากจิเก็น ไดซุเกะ (ญี่ปุ่น: 次元 大介; โรมาจิ: Jigen Daisuke) นักแม่นปืน และอิชิกะวะ โกเอมอนที่ 13 (ญี่ปุ่น: 十三代目 石川 五ェ門; โรมาจิ: Jūsan-daime Ishikawa Goemon) นักดาบที่ตัดได้ทุกสิ่ง รวมไปถึงมิเนะ ฟุจิโกะ (ญี่ปุ่น: 峰 不二子; โรมาจิ: Mine Fujiko) หญิงแพศยาผู้เป็นที่หมายปองของลูแปงที่ 3 ซึ่งเธอมักใช้ประโยชน์จากความลุ่มหลงของลูแปงสำหรับการโจรกรรมของเธอ
ลูแปงและพรรคพวกจะถูกโคอิชิ เซนิกาตะ (ญี่ปุ่น: 銭形 幸一; โรมาจิ: Zenigata Kōichi) หรือที่เรียกว่าสารวัตรเซนิกาตะ (ญี่ปุ่น: 銭形警部; โรมาจิ: Zenigata-keibu) ติดตามหมายจะจับกุมพวกเขาไปทั่วโลก ซึ่งผู้เขียนตั้งใจให้มีลักษณะดั่ง "ทอมกับเจอร์รี่ในร่างมนุษย์"
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จอมโจรลูแปง
Lupin the Third Network (ญี่ปุ่น)—requires Adobe Flash plugin
จอมโจรลูแปง (การ์ตูนญี่ปุ่น) (มังงะ) ที่เครือข่ายข่าวอนิเมะ
จอมโจรลูแปง (การ์ตูนญี่ปุ่น) (อนิเมะ) ที่เครือข่ายข่าวอนิเมะ
แม่แบบ:ลูแปงที่ 3
ฉันหลงใหลสาวน้อยเวทมนตร์ค่ะ

| --- | --- |
ฉันหลงใหลสาวน้อยเวทมนตร์ค่ะ

魔法少女にあこがれて (Mahō Shōjo ni Akogarete)
ชื่อภาษาอังกฤษ: Gushing over Magical Girls
แนว: สุขนาฏกรรม สาวน้อยเวทมนตร์ ยูริ
มังงะ
เขียนโดย: อากิฮิโระ โอโนนากะ
สำนักพิมพ์: ทาเกโชโบ
สำนักพิมพ์ภาคภาษาไทย: สยามอินเตอร์คอมิกส์
วางจำหน่ายตั้งแต่: พ.ศ. 2562 – ปัจจุบัน
จำนวนเล่ม: 11
อนิเมะโทรทัศน์
กำกับโดย: มาซาโตะ ซูซูกิ อัตสึชิ โอสึกิ
อำนวยการสร้างโดย: ทาคาชิ โคจิยามะ ริวทาโร่ อุสุคุระ อัตสึชิ คิมูระ ไทโย มัตสึดะ ชูกะ นิชิมาเอะ โคตะ คิมิซึกะ ชูเฮย์ ยามาโมโตะ
เขียนบทโดย: โนโบรุ คิมูระ
ดนตรีโดย: ยาสุฮารุ ทาคานาชิ อาคินาริ ซูซูกิ โยฮันเนส นิลส์สัน
สตูดิโอ: อาซาฮีโปรดักชั่น
ถือสิทธิ์โดย: เซนไตฟิล์มเวิร์คส์
เครือข่าย: AT-X (เซ็นเซอร์บางส่วน) Tokyo MX, BS11, SUN, KBS Kyoto (เซ็นเซอร์ทั้งหมด)
ฉาย:  3 มกราคม พ.ศ. 2567  – ปัจจุบัน
ตอน: 13 (รายชื่อตอน)
 สถานีย่อยการ์ตูนญี่ปุ่น
ฉันหลงใหลสาวน้อยเวทมนตร์ค่ะ (ญี่ปุ่น: 魔法少女にあこがれて; โรมาจิ: Mahō Shōjo ni Akogarete) เป็นซีรีส์มังงะสาวน้อยเวทมนตร์ของญี่ปุ่นเขียนและวาดภาพประกอบโดยอากิฮิโระ โอโนนากะ เริ่มเผยแพร่บนเว็บไซต์สตอเรีย แดชของทาเกโชโบเมื่อเดือนมีนาคม พ.ศ. 2562 และทังโกบงเล่มที่ 11 ได้วางจำหน่ายเมื่อเดือนมกราคม พ.ศ. 2567 มังงะมีลิขสิทธิ์ในประเทศไทยโดยสำนักพิมพ์ สยามอินเตอร์คอมิกส์ ซีรีส์อนิเมะโทรทัศน์ดัดแปลงที่ผลิตโดย อาซาฮิโปรดักชั่น ออกอากาศตั้งแต่เดือนมกราคมถึงมีนาคม พ.ศ. 2567 โดยได้รับลิขสิทธิ์จาก Sentai Filmworks นอกประเทศญี่ปุ่นสำหรับการสตรีมและโฮมวิดีโอ โดยฤดูกาลที่สองได้รับการประกาศแล้ว
เรื่องย่อ

อูเทนะ ฮิอิรางิ เป็นเด็กสาวธรรมดาที่ชอบเก็บตัวและชื่นชอบสาวน้อยเวทมนตร์ โดยเฉพาะเด็กสาวทั้งสามคนที่คอยปกป้องเมืองของเธอ วันหนึ่ง มาสคอตชื่อเวนาลิตาเข้ามาหาอูเทนะและมอบพลังเวทมนต์ให้กับเธอ แต่แทนที่จะกลายเป็นสาวน้อยเวทมนตร์แห่งความยุติธรรมที่เธออยากเป็นมาโดยตลอด เธอกลับกลายเป็นแม่ทัพผู้ชั่วร้ายขององค์กร Enormita แทน แม้จะโชคร้ายที่ต้องถูกบังคับให้ต่อสู้กับสาวน้อยเวทมนตร์ที่เธอชื่นชม แต่ในไม่ช้า อูเทนะก็ค้นพบว่าเธอมีด้านซาดิสต์ซ่อนอยู่ และสนุกสนานกับการทรมานอดีตไอดอลของเธอ
มังงะ

เขียนและวาดภาพโดย อากิฮิโระ โอโนนากะเริ่มตีพิมพ์บน เว็บไซต์ สตอเรีย แดช  ของทาเคโชโบเมื่อวันที่ 29 มีนาคม 2019 และยังได้รับการตีพิมพ์ต่อเนื่องในนิตยสาร มังงะไลฟ์สตอรี่  ของบริษัทด้วย จนกว่าจะหยุดตีพิมพ์ในเดือนกรกฎาคม 2019 ณ เดือนมกราคม 2024 มีการตีพิมพ์ ทังโกบง 11เล่ม J-Novel Club ได้รับลิขสิทธิ์ซีรีส์นี้สำหรับการเผยแพร่ภาษาอังกฤษ และเริ่มเผยแพร่ล่วงหน้าในเดือนมีนาคม พ.ศ. 2565 ก่อนหน้า  คูลมิก ได้รับลิขสิทธิ์ซีรีส์นี้และตีพิมพ์มังงะโดยแบ่งออกเป็น 68 ตอน ณ ปลายเดือนธันวาคม พ.ศ. 2565 ประกอบด้วยหน้าละประมาณ 10 หน้า บนเว็บไซต์สำหรับสมาร์ทโฟนเท่านั้น
มังงะ > เล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายEnglish | ISBN English |
| --- | --- | --- | --- | --- |
| 1 |  30 พฤศจิกายน 2019 | 978-4-8019-6809-7 | 1 มิถุนายน 2022 | 978-1-7183-8370-8 |
| 2 |  30 เมษายน 2020 | 978-4-8019-6862-2 | 2 สิงหาคม 2022 | 978-1-7183-8371-5 |
| 3 |  30 กันยายน 2020 | 978-4-8019-7073-1 | 28 กันยายน 2022 | 978-1-7183-8372-2 |
| 4 |  27 กุมภาพันธ์ 2021 | 978-4-8019-7212-4 | 1 ธันวาคม 2022 | 978-1-7183-8373-9 |
| 5 |  29 กรกฎาคม 2021 | 978-4-8019-7372-5 | 20 กุมภาพันธ์ 2023 | 978-1-7183-8374-6 |
| 6 |  27 ธันวาคม 2021 | 978-4-8019-7507-1 | 31 พฤษภาคม 2566 | 978-1-7183-8375-3 |
| 7 |  30 พฤษภาคม 2565 | 978-4-8019-7635-1 | 19 สิงหาคม 2023 | 978-1-7183-8376-0 |
| 8 |  17 ตุลาคม 2022 | 978-4-8019-7879-9 | 25 ตุลาคม 2023 | 978-1-7183-8377-7 |
| 9 |  16 มีนาคม 2566 | 978-4-8019-7976-5 | 24 มกราคม 2024 | 978-1-7183-8378-4 |
| 10 |  17 สิงหาคม 2023 | 978-4-8019-8118-8 | — | — |
| 11 |  17 มกราคม 2024 | 978-4-8019-8232-1 | — | — |
แหล่งข้อมูลอื่น

I admire magical girls, and... ใน Storia Dash (ในภาษาญี่ปุ่น)
Gushing over Magical Girls ใน J-Novel Club
I Admire Magical Girls, and... ใน Coolmic (smartphone only)
Anime official website (ในภาษาญี่ปุ่น)
ฉันหลงใหลสาวน้อยเวทมนตร์ค่ะ (มังงะ) ที่เครือข่ายข่าวอนิเมะ
วินโดวส์ 1.0

| --- | --- |

ภาพหน้าจอ วินโดวส์ 1.01
ผู้พัฒนา: ไมโครซอฟท์
ตระกูลระบบปฏิบัติการ: ไมโครซอฟท์ วินโดวส์
รหัสต้นฉบับ: Closed source
เผยแพร่สู่กระบวนการผลิต: 20 พฤศจิกายน พ.ศ. 2528
รุ่นล่าสุด: 1.04 / 8 เมษายน พ.ศ. 2530
สัญญาอนุญาต: MS-EULA
เว็บไซต์ทางการ: Windows Desktop Products History
สถานะการสนับสนุน
ยุติการสนับสนุนตั้งแต่ 31 ธันวาคม พ.ศ. 2544
วินโดวส์ 1.0 (อังกฤษ: Windows 1.0) เป็นระบบปฏิบัติการ 16-บิต รุ่นแรกของไมโครซอฟท์ที่ใช้กราฟิกและรองรับการทำงานหลายโปรแกรมพร้อมกัน โดยได้ออกวางจำหน่ายวันที่ 20 พฤศจิกายน พ.ศ. 2528 (ค.ศ. 1985)
ภาพรวม

วินโดวส์ 1.0 รันจากดอส โดยวินโดวส์ 1.0 สามารถเรียกใช้งานโปรแกรมและฟังก์ชันต่างๆบนดอสได้ รวมถึงโปรแกรมสำหรับวินโดวส์นั้นยังรันด้วยไฟล์ .exe เหมือนโปรแกรมดอสอื่น ๆ แต่ว่าวินโดวส์ไฟล์ .exeนั้นเป็นรูปแบบใหม่ต่างจากเดิม ซึ่งสามารถเรียกได้ผ่านวินโดวส์เท่านั้น
วินโดวส์ 1.0 สามารถเรียกได้ว่าเป็นเพียงการแสดงผลส่วนหน้าของดอส ไม่ว่าจะเป็นการบริหารจัดการไฟล์นั้น วินโดวส์เรียกใช้ฟังก์ชันต่าง ๆ ในดอสอีกที ซึ่งทำให้วินโดวส์นั้นไม่สามารถทำงานได้ด้วยตัวเอง หากไม่มีดอส ซึ่งวินโดวส์รุ่นต่อ ๆ ไปนั้นจะแทนที่ดอส จนสุดท้ายแล้วไม่จำเป็นที่ต้องพึ่งพาดอสต่อไป
เนื่องจากไมโครซอฟท์ได้มีการรองรับความเข้ากันได้กับรุ่นก่อน ๆ อย่างมาก จึงทำให้โปรแกรมที่พัฒนาสำหรับวินโดวส์ 1.0 นั้นยังสามารถทำงานได้ในวินโดวส์รุ่นปัจจุบัน และยังสามารถเปลี่ยนโปรแกรมให้เป็นรูปแบบทันสมัยเหมือนโปรแกรมปัจจุบันได้โดยการแก้ไขเพียงเล็กน้อย
ประวัติรุ่น

วินโดวส์ 1.0 นั้นไม่เคยออกวางจำหน่าย รุ่นแรกที่แท้จริงนั้นเป็นรุ่น 1.01 โดยรุ่น 1.0 นั้นเป็นรุ่นที่ได้แสดงเป็นตัวอย่างที่งาน Comdex เมื่อปีพ.ศ. 2525 ซึ่งเป็นเวลา 14 เดือนก่อนที่วินโดวส์ 1.01 จะวางจำหน่าย
วินโดวส์ 1.02 ได้ออกวางจำหน่ายในเดือนพฤษภาคม พ.ศ. 2529 สำหรับนานาชาติซึ่งได้มีรุ่นสำหรับหลากหลายภาษาด้วยกัน
วินโดวส์ 1.03 ได้ออกวางจำหน่ายในเดือนสิงหาคม พ.ศ. 2529 ซึ่งสำหรับสหรัฐอเมริกา โดยได้เพิ่มความสามารถให้เหมือนกับรุ่นนานาชาติ และ drivers สำหรับเครื่องพิมพ์และหน้าจอเพิ่มเติม
วินโดวส์ 1.04 ได้ออกวางจำหน่ายในเดือนเมษายน พ.ศ. 2530 ซึ่งได้เพิ่มการรองรับสำหรับกราฟิกการ์ด VGA สำหรับเครื่องไอบีเอ็ม PS/2 เครื่องใหม่
เกร็ด

ความต้องการขั้นต่ำของวินโดวส์ 1.0 คือ MS-DOS 2.0 แรม 256KB และฮาร์ดดิสก์
แม้ว่าไฟล์คำสั่งของวินโดวส์นั้น จะเหมือนกับดอส นั้นคือ .exe แต่กลับไม่มีฟังก์ชันที่พิมพ์ว่า "This program requires Microsoft Windows" (โปรแกรมนี้ต้องการไมโครซอฟท์ วินโดวส์) ในกรณีที่โปรแกรมรันบนดอส แต่กลับออกแบบไฟล์ให้ดอสไม่รับไฟล์ดังกล่าวและแสดงข้อผิดพลาดว่า "program too large to fit in memory" (โปรแกรมขนาดใหญ่เกินว่าที่จะใส่ในหน่วยความจำ) แทน
เป็นเพราะว่าวินโดวส์นั้นได้ออกแบบสำหรับการทำงานหลายโปรแกรมพร้อมกันตั้งแต่เริ่มแรก จึงทำให้โปรแกรมบนวินโดวส์นั้นมีเมนูบาร์เป็นของตัวเอง ต่างกับแมคอินทอชที่สับเปลี่ยนเมนูบาร์อันบนสุดของหน้าจอ
ดูเพิ่ม

ไมโครซอฟท์ วินโดวส์
แหล่งข้อมูลอื่น

คลังภาพหน้าจอวินโดวส์ 1.01 (อังกฤษ)
ประวัติข้อเท็จจริงโดยสังเขป (อังกฤษ)
↑  http://support.microsoft.com/kb/32905
ซียูไรเตอร์

| --- | --- |

พื้นที่ทำงานเอกสารบนซียูไรเตอร์
ผู้ออกแบบ: นายสำนวน หิรัญวงษ์
นักพัฒนา: จุฬาลงกรณ์มหาวิทยาลัย
วันที่เปิดตัว: เมษายน พ.ศ. 2532

รุ่นเสถียร: 1.6    / ธันวาคม พ.ศ. 2536
 
ภาษาที่เขียน: ภาษาซี และ ภาษาแอสเซมบลี
ระบบปฏิบัติการ: เอ็มเอสดอส
แพลตฟอร์ม: IBM PC compatible
ขนาด: รวม 1.17 เมกะไบต์
ภาษา: ภาษาไทย/ภาษาอังกฤษ
ประเภท: โปรแกรมประมวลคำ
สัญญาอนุญาต: สาธารณสมบัติ
ซียูไรเตอร์ (อังกฤษ: CU Writer) หรือเรียกอย่างไม่เป็นทางการว่า จุฬาเวิร์ด, เวิร์ดจุฬา หรือ CW เป็นโปรแกรมประมวลคำภาษาไทย ทำงานบนระบบปฏิบัติการเอ็มเอสดอส สร้างขึ้นโดยความร่วมมือจาก สถาบันบริการคอมพิวเตอร์ กับภาควิชาวิศวกรรมคอมพิวเตอร์ คณะวิศวกรรมศาสตร์ จุฬาลงกรณ์มหาวิทยาลัย นำโดยนายสำนวน หิรัญวงษ์ เมื่อต้นปี พ.ศ. 2532 พัฒนาอย่างต่อเนื่องจนถึง พ.ศ. 2536 จึงยุติการพัฒนา รุ่นล่าสุดอยู่ที่รุ่น 1.6
องค์ประกอบ

องค์ประกอบของซียูไรเตอร์ ประกอบด้วย 3 หน่วยหน้าที่หลักดังนี้
CW.EXE เป็นหน่วยทำหน้าที่หลักของโปรแกรมประมวลคำ
CUPRINT.EXE เป็นหน่วยทำหน้าที่สนับสนุนด้านการพิมพ์เอกสารทางเครื่องพิมพ์
CUFONT.EXE เป็นหน่วยทำหน้าที่สนับสนุนด้านการออกแบบตัวอักษร
นอกจากนี้ ในชุดโปรแกรมยังมี LASERP.EXE, LASER-PRINT รุ่น 1.0 รุ่นทดสอบ ปรับปรุงล่าสุดเมื่อ 12 กุมภาพันธ์  พ.ศ. 2533 ที่ใช้สำหรับเครื่องพิมพ์เอชพี เลเซอร์เจ็ทหรือเครื่องพิมพ์เลเซอร์รุ่นเทียบเท่าได้ และ CUPRINT.EXE, CUPRINT รุ่น 1.41 เดือนกรกฎาคม พ.ศ. 2534 ซึ่งสามารถพิมพ์ข้อความขนาด 10 และ 12 ตัวอักษรต่อนิ้ว และใช้กับเครื่องพิมพ์เอชพี เลเซอร์เจ็ทและเครื่องพิมพ์แคนนอน บีเจ-10ได้
โปรแกรมนี้ทำงานบนเอ็มเอสดอสเป็นพื้นฐาน สามารถทำงานได้ในโปรแกรมจำลองเช่น DOSBox และเครื่องเสมือน (VM) ที่ติดตั้งเอ็มเอสดอส
คุณลักษณะเด่น

เมื่อรันโปรแกรม โปรแกรมจะแสดงหน้าต่างรุ่น และเล่นเมโลดี้เพลงมหาจุฬาลงกรณ์ จนกว่าผู้ใช้จะกดปุ่มใด ๆ จึงเข้าสู่พื้นที่ทำงาน
เปลี่ยนภาษาแป้นพิมพ์ด้วยปุ่ม F10 เข้าสู่เมนูแบบดรอปดาวน์ด้วยปุ่ม ESC
ในเอกสารสามารถเลือกชุดฟอนต์ได้หลายชุดพร้อมกันจากทั้งหมดสี่ชุด แต่ละชุดมีสองแบบได้แก่ ตัวตรง และตัวเอน (ส่วนตัวหนาและขีดเส้นใต้จะกระทำขณะรัน) โดยเฉพาะชุดที่สี่ เป็นชุดสำหรับพิมพ์ภาษาต่างประเทศเช่น เยอรมัน ฝรั่งเศส ลักษณะเหมือนกับชุดที่หนึ่งแต่ต่างกันที่สัญลักษณ์ สามารถแก้ไขฟอนต์ได้ด้วยโปรแกรม CUFONT.EXE
การเข้ารหัสภาษาในเอกสาร สามารถเลือกเป็นแบบ สมอ. (เทียบเท่า ISO-8859-11) หรือแบบเกษตรได้ แบบเกษตรจะต่างจาก สมอ. ตรงที่ไม่มี ฃ กับ ฅ
สามารถกำหนดตำแหน่งเอกสาร (bookmark) เพื่อกระโดดไปยังตำแหน่งนั้นทันที สามารถบันทึกได้คราวละ 10 ตำแหน่ง
สามารถคัดลอกข้อมูลในเอกสารเป็นบล็อกสี่เหลี่ยม เพื่อนำไปวางที่อื่นได้ และคัดลอกข้อมูลข้ามหน้าต่างได้ หาผลรวมข้อมูลในบล็อก สามารถใส่เครื่องหมายจุลภาคแสดงหลักพันได้อัตโนมัติ และสามารถวาดตารางได้โดยใช้วิธีตีเส้นรอบบล็อกที่เลือก
สามารถสร้างสูตรคณิตศาสตร์ที่ซับซ้อนเช่น ตัวยก ตัวห้อย วงเล็บใหญ่ ขีดคร่อม เศษส่วน อินทิเกรต ลิมิต รากที่สอง ค่าสัมบูรณ์ ผลรวม ผลคูณ เรียกใช้โดยพิมพ์ ".M" ที่คอลัมน์แรกตามด้วยคำสั่งต่าง ๆ
สามารถเลือกหรือไม่เลือกทำการตรวจหลักภาษาไทยได้ (ถ้าไม่เลือกก็จะสามารถพิมพ์วรรณยุกต์ลงบนอักษรอังกฤษได้เป็นอาทิ) สามารถเลือกใช้แป้นพิมพ์เกษมณีหรือปัตตะโชติ เปลี่ยนภาษาของเมนูระหว่างภาษาไทยหรือภาษาอังกฤษได้
สามารถแก้ไขเอกสารได้ 8 ไฟล์พร้อมกัน
สร้างไฟล์สำรองนามสกุล .bak โดยอัตโนมัติเมื่อทำการบันทึก
ไม่มีนามสกุลไฟล์ที่เป็นเอกสารซียูไรเตอร์โดยเฉพาะ สามารถตั้งอะไรก็ได้ในรูปแบบชื่อไฟล์ 8.3
แหล่งข้อมูลอื่น

www.cp.eng.chula.ac.th/cww/home.htm ที่ เวย์แบ็กแมชชีน.
ดาวน์โหลด ซียูไรเตอร์ รุ่น 1.6 (Nov 30 1993) ที่ mahamodo.com
ดาวน์โหลด ซียูไรเตอร์ รุ่น 1.6 (Nov 30 1993) ที่ thaiware.com
ซียูไรเตอร์ รุ่น 1.52, เอกสารคู่มือของโปรแกรมซียูไรเตอร์ และรหัสต้นฉบับของซียูไรเตอร์ รุ่น 1.41 บน ftp.cs.washington.edu
รหัสต้นฉบับของซียูไรเตอร์ รุ่น 1.41 บน GitHub
ดูเพิ่ม

จุฬาจารึก
กาฬเกษ

กาฬเกษ เป็นนิทานพื้นบ้านที่แพร่หลายทางภาคตะวันออกเฉียงเหนือของประเทศไทย รวมถึงในประเทศลาว มักอ้างกันว่าอยู่ในปัญญาสชาดกซึ่งเป็นชาดกนอกนิบาต
ท่านเจ้าคุณอริยานุวัตร อดีตเจ้าอาวาสวัดมหาชัย จังหวัดมหาสารคาม ได้ตรวจชำระเรื่องกาฬเกษ จากต้นฉบับใบลานอักษรไทน้อยที่ได้มาจากวัดสว่างอารมณ์ อำเภอเมืองร้อยเอ็ด จังหวัดร้อยเอ็ด เผยแพร่เมื่อปี พ.ศ. 2519 พิมพ์ที่โรงพิมพ์ศิริธรรม อำเภอเมืองอุบลราชธานี จังหวัดอุบลราชธานี ขนาดความยาว 480 หน้า ตอนท้ายของฉบับนี้ระบุว่า แต่งโดยสมเด็จกู ในกรุงศรีสัตนาคณะหูต (กรุงล้านช้าง) ในสมัยสมเด็จเจ้าเชียงทอง จุลศักราช 1100 หรือ พ.ศ. 2281 หากพิจารณาแล้วตรงกับสมัยพระเจ้าสิริบุญสาร
วรรณกรรมเรื่องนี้ยังปรากฏเป็นบทกล่อมเด็กสมัยอยุธยา บทละครนอกของภาคกลาง ส่วนภาคใต้มีบทกล่อมเด็กในชื่อ กาเกด รวมถึงมีการนำมาสร้างเป็นละครและภาพยนตร์ในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร
เนื้อเรื่อง

ณ เมืองพาราณสี ปกครองโดยพระราชานามว่า สุริวงษ์ มีพระมเหสีนามว่า กาฬ ท้าวสุริวงษ์มีม้ามณีกาบซึ่งเป็นม้าวิเศษ เมื่อท้าวสุริวงษ์ได้ไปเรียนวิชาอาคมและได้ไปพบกับพญาครุฑและยักษ์กุมภัณฑ์ ซึ่งต่อมาได้เป็นสหายกัน ท้าวสุริวงษ์ก็เรียนวิชาอาคมกับพระฤาษีจนสำเร็จ แล้วกลับมาปกครองเมืองต่อไป
วันหนึ่งท้าวสุริวงษ์ต้องการจะมีบุตรชายเพื่อเอาไว้สืบราชสมบัติ พระองค์จึงทำพิธีขอลูกกับพระอินทร์ พระอินทร์ได้ส่งเทพบุตรกับเทพธิดาลงมาเกิดในเมืองมนุษย์ เพื่อให้เป็นคู่สามีภรรยากัน โดยเทพบุตรองค์หนึ่งมาเกิดในท้องนางกาฬ มเหสีของท้าวสุริวงษ์ จนประสูติพระโอรสตั้งชื่อว่า กาฬเกษ
จนเมื่อกาฬเกษกุมารทรงเจริญวัย ได้เข้าไปเล่นในโรงม้า อันเป็นที่อยู่ของม้ามณีกาบ เจ้าชายกาฬเกษได้แอบขึ้นขี่ม้า ม้ามณีกาบได้พาเจ้าชายกาฬเกษเหาะขึ้นไปในอากาศออกจากเมืองมุ่งเข้าป่าหิมพานต์ ขณะที่เจ้าชายกาฬเกษหนีออกจากเมือง ได้พบกับนกสาริกาคู่หนึ่ง จึงได้สั่งความแก่นกคู่นั้นว่าให้ไปบอกท้าวสุริวงษ์บิดาของตนด้วยว่า จะออกไปเที่ยวในป่าสัก 3 ปี แล้วจะกลับมา
เจ้าชายกาฬเกษได้เดินทางถึงเมืองผีมนต์ซึ่งเป็นเมืองของท้าวผีมนต์และนางมาลีทอง เจ้าชายกาฬเกษได้พักอยู่นอกเมือง ได้ทราบข่าวว่าท้าวผีมนต์มีพระธิดารูปงามพระองค์หนึ่ง ชื่อว่า มาลีจันทน์ เจ้าชายกาฬเกษได้หาทางจนพบนางในสวนดอกไม้ จนได้ชอบพอรักใคร่กัน เมื่อครั้นเวลากลางคืน เจ้าชายกาฬเกษจึงแอบเข้าไปหานาง แต่ท้าวผีมนต์สืบได้ทราบความจริงว่ามีคนแอบไปหากับพระธิดา ท้าวผีมนต์จึงทำหอกยนต์ดักยิง เมื่อเจ้าชายกาฬเกษแอบเข้ามาก็ถูกหอกยนต์ยิง ก่อนจะสิ้นใจเจ้าชายกาฬเกษได้สั่งนางมาลีจันทน์ไว้ว่าอย่าเผาศพตน ให้เอาศพใส่แพลอยน้ำไป ศพของเจ้าชายกาฬเกษได้ลอยทวนกระแสน้ำจนไปถึงอาศรมพระฤาษี เมื่อพระฤาษีมาพบเข้าจึงร่ายมนต์ชุบชีวิตให้ฟื้นขึ้นมา
เจ้าชายกาฬเกษฟื้นขึ้นมาและได้ร่ำเรียนวิชาอาคมอยู่กับพระฤาษี จนสำเร็จแล้วลาพระฤาษีกลับไปหานางมาลีจันทน์อีกครั้ง ท้าวผีมนต์ทราบข่าว จึงได้สู้รบกันในที่สุด ท้าวผีมนต์ก็เป็นฝ่ายพ่ายแพ้ จึงได้ยกเมืองให้เจ้าชายกาฬเกษและนางมาลีจันทน์ครองเมือง แต่อยู่ได้ไม่นานก็พานางมาลีจันทน์เดินกลับเมืองพาราณสี
เจ้าชายคูซากาเบะ

| เจ้าชายคูซากาเบะ |
| --- | --- |
จักรพรรดิโอกาโนมิยาเงียว
มกุฎราชกุมารแห่งญี่ปุ่น
ดำรงพระยศ: 25 กุมภาพันธ์ ค.ศ. 681 - 7 พฤษภาคม ค.ศ. 689

พระราชสมภพ: ค.ศ. 662
สวรรคต: 7 พฤษภาคม 689 (อายุ 26–27)
คู่อภิเษก: จักรพรรดินีเก็มเม
พระราชบุตร:   จักรพรรดิมมมุ  จักรพรรดินีเก็นโช  เจ้าหญิงคิบิ 
พระราชบิดา: จักรพรรดิเท็มมุ
พระราชมารดา: จักรพรรดินีจิโต
เจ้าชายคูซากาเบะ (ญี่ปุ่น: 草壁皇子; โรมาจิ: Kusakabe no miko; ค.ศ. 662 – 7 พฤษภาคม ค.ศ. 689) เป็นมกุฎราชกุมารแห่งญี่ปุ่นตั้งแต่ ค.ศ. 681 จนกระทั่งพระองค์สวรรคต พระองค์เป็นพระราชโอรสองค์ที่ 2 ของจักรพรรดิเท็มมุ พระราชมารดาของพระองค์คือจักรพรรดินีจิโต
พระองค์เป็นพระราชบุตรพระองค์เดียวของพระมารดาอ้างอิงจาก นิฮงโชกิ ใน ค.ศ. 681 พระองค์ได้รับสถาปนาให้เป็นมกุฎราชกุมาร ในฤดูร้อนของปี ค.ศ. 686 พระราชบิดาของพระองค์ จักรพรรดิเท็มมุ ประชวรหนักและมอบพระราชอำนาจให้จักรพรรดินีของพระองค์ จักรพรรดินีจิโต และ มกุฎราชกุมาร เจ้าชายคูซาคาเบะ หลังการสวรรคตของพระราชบิดาของพระองค์ พระองค์ตกพระทัยที่พระองค์ไม่ได้ขึ้นสืบ ราชบัลลังก์ดอกเบญจมาศ พระองค์นำการจัดพระราชพิธีฝังพระบรมศพและก่อสร้างพระราชสุสานของจักรพรรดิเท็มมุ แต่ก่อนพระราชพิธีบรมราชาภิเษก พระองค์สวรรคตเมื่อ ค.ศ. 689 พระชนมายุเพียง 28 พรรษา พระองค์มีพระนามหลังสวรรคตว่า จักรพรรดิโอกาโนมิยาเงียว (岡宮御宇天皇)
ตำแหน่งพระราชสุสานของพระองค์ไม่แน่นอน บางคนคิดว่าอยู่ใน ทากาโทริ จังหวัดนาระ
พระองค์อภิเษกกับ เจ้าหญิงอาเบะ พระธิดาของ จักรพรรดิเท็นจิ ทั้งสองพระองค์มีโอรสธิดาอย่างน้อยสามพระองค์ เจ้าชายคารุ เจ้าหญิงฮิดากะ และ เจ้าหญิงคิบิ หลังจากการสวรรคตของพระองค์ พระราชมารดาของพระองค์ จักรพรรดินีจิโต เสด็จขึ้นครองราชบัลลังก์ ภายหลัง เจ้าชายคารุ และ เจ้าหญิงฮิดากะ ครองราชบัลลังก์ในฐานะ จักรพรรดิมมมุ และ จักรพรรดินีเก็นโช ตระกูลอาซากูระอ้างว่าสืบเชื้อสายมาจากพระองค์
ดารีอา โดนต์โซวา

| ดารีอา โดนต์โซวา |
| --- | --- |

เกิด: อากริพพินา อาร์คาดเยฟนา โดนต์โซวา  (1952-06-07) มิถุนายน 7, 1952 (72 ปี) มอสโก สหภาพโซเวียต (ปัจจุบันคือรัสเซีย)
นามปากกา: ดารีอา โดนต์โซวา
อาชีพ: นักเขียน
สัญชาติ: ชาวรัสเซีย
ช่วงเวลา: ค.ศ. 1999 – ปัจจุบัน
อากริพพินา อาร์คาดเยฟนา โดนต์โซวา (รัสเซีย: Агриппи́на Арка́дьевна Донцо́ва (Васи́льева); เกิด 7 มิถุนายน ค.ศ. 1952) หรือรู้จักกันทั่วไปกันในชื่อ ดารีอา โดนต์โซวา (รัสเซีย: Дарья Донцова) (ชื่อก่อนแต่งงาน: วาลีซเยฟวา) เป็นนักเขียนชาวรัสเซียและสมาชิกสหภาพนักเขียนรัสเซีย เธอได้รับรางวัลด้านวรรณกรรมมากมายตลอดหลายปีที่ผ่านมา ตามข้อมูลอย่างเป็นทางการของหอการค้าหนังสือในรัสเซีย เธอขึ้นอันดับหนึ่งในบรรดานักเขียนนิยายผู้ใหญ่เกี่ยวกับยอดขายรวมประจำปีของหนังสือที่ตีพิมพ์โดยเธอ ในปี 2015 เธอตีพิมพ์หนังสือและแผ่นพับจำนวน 117 เล่ม ซึ่งหนังสือพิมพ์ของเธอตีพิมพ์ทั้งหมด 1,968 เล่มในรัสเซีย
ครอบครัว

เธอเกิดเมื่อวันที่ 7 มิถุนายน ค.ศ. 1952 ในครอบครัวผู้กำกับของมอสคอนเสิร์ต ทามาลาโนวาคกี และนักเขียนชาวโซเวียตที่รู้จักกันน้อย (1929 OGPU) อาร์คาดีย์ นิโคเลวิซ วาลีซเยฟ พ่อของเธอมาจากครอบครัวชนชั้นแรงงาน  คุณปู่ของเธอทำงานที่โรงงานทอผ้า คุณยายทำหน้าที่เป็นลูกจ้างรายวัน ก่อนเธอจะนั้นเกิดพวกเขาได้หย่าร้างกันก่อน
ไทยคม (บริษัท)

สำหรับความหมายอื่น ดูที่ ไทยคม
| --- | --- |

ประเภท: บริษัทมหาชน
การซื้อขาย: SET:THCOM
ISIN: TH0380010Y15 
อุตสาหกรรม: โทรคมนาคม
ก่อตั้ง: 7 พฤศจิกายน พ.ศ. 2534 (33 ปี)
ผู้ก่อตั้ง: ทักษิณ ชินวัตร 
สำนักงานใหญ่: กรุงเทพมหานคร, ประเทศไทย
บุคลากรหลัก: สมประสงค์ บุญยะชัย, ประธานกรรมการ  สารัชถ์ รัตนาวะดี, รองประธานกรรมการ   ปฐมภพ สุวรรณศิริ, ประธานเจ้าหน้าที่บริหาร
ผลิตภัณฑ์: ดาวเทียมโทรคมนาคม และบริการที่เกี่ยวข้อง
รายได้: 500,136.40 ล้านบาท (ปี 2558)
เว็บไซต์: www.thaicom.net
บริษัท ไทยคม จำกัด (มหาชน)  (Thaicom Public Company Limited) เดิมชื่อ บริษัท ชินแซทเทลไลท์ จำกัด (มหาชน) (Shin Satellite Public Company Limited) เป็นบริษัทแรกและบริษัทเดียวของประเทศไทยที่เป็นผู้ให้บริการธุรกิจดาวเทียมเชิงพาณิชย์ ได้รับสัมปทานจากกระทรวงคมนาคม (ปัจจุบันอำนาจการดูแลสัญญาถูกโอนไปยัง กระทรวงดิจิทัลเพื่อเศรษฐกิจและสังคม) ในปี พ.ศ. 2534 เพื่อดำเนินการจัดส่งดาวเทียมขึ้นสู่วงโคจรและให้บริการช่องสัญญาณดาวเทียม รวมถึงบริหารงานโครงการดาวเทียมไทยคมภายใต้ข้อตกลงแบบ BTO (Build-Transfer-Operate)
"ไทยคม" (Thaicom) เป็นชื่อที่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานให้เป็นชื่อของดาวเทียม ซึ่งมาจากคำว่า "ไทยคมนาคม" และ "Thai Communications" ในภาษาอังกฤษ